Axhami: Shqipëria ende nuk ka vendosur standardet e demokracisë
Kryetari i Partisë Lëvizja e Legalitetit, Shpëtim Axhami, tha se ndjehet keq që në Muzeun e Viktimave të Komunizmit në Uashington nuk pasqyrohen mizoritë e diktaturës në Shqipëri 
Kryetari i Partisë Lëvizja e Legalitetit, Shpëtim Axhami, ndodhet në Uashington me rastin e hapjes së Muzeut kushtuar Viktimave të Komunizmit. Krahas vlerësimit për hapjen e një muzeu të tillë, zoti Axhami shpreh keqardhje që në këtë muze nuk pasqyrohen krimet e diktaturës komuniste në Shqipëri për gati gjysmë shekulli. Ai akuzoi partitë e mëdha politike në Shqipëri se për 30 vite pas rënies së komunizmit vazhdojnë të qeveresin vendin me mendësi komuniste, pasojat e së cilës, si u shpreh ai, do të jenë afatgjata. Kryetari i Partisë Lëvizja e Legalitetit, Shpëtim Axhami tha se ndihet i lumtur teksa sheh në Uashington një muze që nderon mbi 100 milionë viktimat e komunizmit në botë dhe edukon brezat e rinj rreth mizorive të kryera nga regjimet komuniste. tha zoti Axhami në një intervistë për Zërin e Amerikës . Megjithatë, zoti Axhami tha se ndjen keqardhje që në këtë muze, i pari i këtij lloji në botë, nuk pasqyrohen krimet e komunizmit në Shqipëri. Për gati gjysmë shekulli të regjimit komunist, Shqipëria u përball me një nga diktatura më të ashpra ku mijëra vetë u ekzekutuan dhe dhjetëra mijëra të tjertë u burgosën e internmuan. thotë ai. Partia Lëvizja e Legalitetit, e drejtuar nga zoti Axhami, është një parti e vogël e përbërë kryesisht nga ish të përndjekur politikë dhe familjarë të tyre. Megjithatë, ai thotë se sot, zëri i kësaj kategorie nuk ka peshë në vendimmarrjen e Shqipërisë. Kjo, siç shton ai, është pasojë e faktit se edhe 30 vite pas rënies së komunizmit vendi ende nuk ka arritur të shkëputet nga mendësia komuniste dhe ka dështuar të ndëshkojë krimet e diktaturës shqiptare. shton ai. Zoti Axhami thotë se trajtimi që shteti shqiptar u bëri viktimave të komunizmit, bëri që shumë figura të njohura të detyrohen të largohen nga vendi. Kjo qasje, që sipas nuk tij nuk ishte e paqëllimshme, futi vendin në një krizë të thellë, pasojat e së cilës do të jenë afatgjata thotë ai.